خەوەر نەیری
لە قەندیل سزیا بەڕوی،  تەنیا باوانم
لە خانەقی هشکیا ئەڵوەن سرمەی چاوانم
داگیرکەر
لە خوەرئاوا تا خوەرهەڵات
خوینم ڕشنی  و
بەش کەی نۆقڵ و نەوات
کەپوو!
کرماشان، فارس بازاڕە
دیاربەکر، تۆرک وە خارە
قامیشلی، سەرنوشت نادیارە!؟
کەپوو دیارە تنیش چوی منی
بێ وڵات و ئاڵا
لە سایەی دژمنی
وەیلان و ئاوارە
چوی دەرویشەنی
چمان وەل  کوردا
هام خیشەنی!؟
کەپوو تەمەناسە
بەو بچوو، مەو وە میلکانم
تا ئاڵا هەڵنەیام لە کوردستانم
